นายกรัฐมนตรี เตรียมตรวจความเรียบร้อยงานประชุมเอเปคพรุ่งนี้ ขอทุกฝ่ายร่วมกันเป็นเจ้าภาพที่ดี
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยว่า ช่วงที่ไปประชุมอาเซียนซัมมิทที่ประเทศกัมพูชามีความเป็นห่วงเกี่ยวกับการจัดการประชุมเอเปคในไทยอยู่บ้าง แต่ทราบว่าทุกฝ่าย ไม่ว่าจะฝ่ายความมั่นคง ตำรวจ ทหาร เจ้าหน้าที่ได้ทำหน้าที่ของตนอยู่แล้ว ซึ่งงานนี้เป็นงานส่งท้ายปีเก่าที่จะส่งผลให้ผลิดอกออกผลไปสู่สิ่งที่ดีกว่า จึงขอให้ทุกคนอย่าทำให้บ้านเมืองเสียหาย ไม่มีใครต้องการใช้ความรุนแรงต่อกันและขอให้ร่วมมือกันเป็นเจ้าภาพที่ดีในการจัดการประชุมครั้งนี้ โดยในวันพรุ่งนี้นายกรัฐมนตรีจะเดินทางไปตรวจความเรียบร้อยก่อนพิธีเปิดวันจริง